শিৱসাগৰ জিলাৰ অসম-নাগালেণ্ড সীমান্তৱৰ্তী হালোৱাটিং আৰক্ষীচকীৰ সমীপৰ এক অঞ্চলত যোৱা নিশা এক ভয়ংকৰ অগ্নিকাণ্ড সংঘটিত হয়। উক্ত অগ্নিকাণ্ডটোত ৰাজু গড় নামৰ এজন লোকৰ বাসগৃহ জুইত জাহ যোৱাৰ উপৰি বৰবাম টিং বস্তীৰ এক ব্যৱসায়িক প্ৰতিষ্ঠানো সম্পূৰ্ণভাৱে ভস্মীভূত হোৱা বুলি জানিব পৰা গৈছে। প্ৰাপ্ত তথ্য মতে এই অগ্নিকাণ্ডৰ ফলত ৰাজু গড়ৰ বাসগৃহত থকা আলমিৰা, ৰেফ্ৰিজাৰেটৰৰ লগতে বহু লাগতীয়াল নথি-পত্ৰ জুইত জাহ যায়। অৱশ্যে বৰ্তমানলৈকে এই অগ্নিকাণ্ড কেনেদৰে সংঘটিত হ'ল সেই বিষয়ে জানিব পৰা হোৱা নাই। স্থানীয় ৰাইজে অভিযোগ কৰি কয় যে এই অগ্নিকাণ্ডৰ বিষয়ে তাৎক্ষণিকভাৱে অগ্নিনিৰ্বাপক বাহিনীক অৱগত কৰা হৈছিল যদিও প্ৰায় ১ ঘণ্টা পলমকৈ ঘটনাস্থলীত অগ্নিনিৰ্বাপক বাহিনী উপস্থিত হয়। অৱশ্যে স্থানীয় ৰাইজৰ সহযোগিতাত হালোৱাটিং আৰক্ষীয়ে অগ্নি নিৰ্বাপন কৰিবলৈ সক্ষম হয়। আনহাতে অগ্নিকাণ্ডটোত ৬ লাখতকৈ অধিক মূল্যৰ সা-সম্পত্তি ক্ষতি হোৱা বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
